gedigte | Rachelle Du Bois
Tag Archive | gedigte
Vir my vriendin
Ek wou jou vroeg al bel
om te vertel
die duif bad in my tuin
by die waterfontein
en op die kruin
van die denneboom
net aan die soom
wieg ‘n klein vink
in die sagte reën
This entry was posted on November 15, 2014, in Gedigte and tagged afrikaans, betowering, gedig in Afrikaans, gedigte, Rachelle du Bois, stilte, vreugde.	2 Comments
Lelani – om voor te begin en oor te begin (nuut)
Hierdie is die verhaal van oor begin en voor begin na gesinsgeweld twee jong mense se lewens amper vernietig.
Die pragtige Lelani Botha en haar broer Chris besluit om vir hulle ŉ nuwe lewe te skep na ŉ insident by hul ouerhuis wat hul tot in hul diepste wese ruk. Hulle besluit om die bouvallige kliphuis langs die spruit op haar pa se kleinhoewe op te knap en daar in vrede te gaan woon.
Lelani voel teen haar sin aangetrokke tot hul buurman, Leon Postma, en bied hewig weerstand teen haar groeiende liefde vir hierdie stil, sterk man, want sy vertrou geen man behalwe haar broer Chris nie. Leon bou vir haar ŉ brug na hom toe oor die spruit tussen hul eie en sy grond, en sy moet kies of sy gaan luister na haar hart, en of sy gaan bly glo dat mans nie te vertrou is nie. Hoekom voel dit dan vir haar asof haar asem saam met hom wegloop toe hy oor die brug verdwyn na sy hom met haar skerp tong bygekom het? Hy het vir haar ŉ ultimatum gestel en sy moet kies.
Sy en Chris word weer stadig mens, en hulle vind uit dat die liefde en goedheid alles oorwin; selfs die intense wantroue en die pyn van verwerping. Die vermoë om te buig maar nooit te breek nie; die keuse om te bly staan ten spyte van hul omstandighede is ŉ wilsbesluit. Hulle sal regop staan en reguit kyk sonder verskoning vir wie hulle is of waar hulle vandaan kom.
Hierdie boek word deur Kwarts Publishers uitgegee as ‘n e-boek en sal eersdaags beskikbaar wees. Ek sal die skakels plaas sodra dit beskikbaar is. Hou hierdie spasie dop.
This entry was posted on November 11, 2014, in Romanse and tagged Afrikaanse Liefdesverhale, betowering, Diep, e-boek, e-boeke, Eerste liefde, gedigte, hart, hartstog, liefde, liefdesverhale, mooi, nuwe e-boek, passie, romanse, seerkry, stories, vreugde, wysheid.	Leave a comment